Hellsing (manga)

Hellsing er manga og anime sem er samið og að mestum hluta teiknað af Kouta Hirano. Serían hóf göngu sína 1997 og er enn gefin út í blaðinu Young King Ours í Japan. Studio GONZO gerði árið 2001 13 þátta sjónvarpsseríu og ný OVA sería er í vinnslu og á hún að vera samkvæmari myndasögunni en fyrsta sjónvarpsserían. Fyrsta serían var sýnd á Fuji sjónvarpsstöðinni í Japan frá 10. október 2001 til 16. janúar 2002 og sýnd á stöðinni Starz! Encore Action í Bandaríkjunum frá 4. október 2003 til 27. desember 2003.

OVA serían er framleidd af Genon Entertainment og hreyfimyndastúdíóinu Satelight.

Enska útgáfan af manganu er gefin út af Dark Horse, franska útgáfan er gefin út af Edition Tonkam, þýska útgáfan er gefin út af Planet Manga, spánska útgáfan er gefin út af Norma og pólska útgáfan er gefin út af J.P. Fantastica.

Nöfn persónanna.

Nafnið Hellsing er komið frá persónu sem hét svipuðu nafni í sögunni "Dracula" eftir Bram Stoker, Abraham Van Helsing. Leiðtogi Hellsing stofnunarinnar, Sir Integra Fairbrook Wingates Hellsing er barnabarn Abrahams. Aðal karlkyns söguhetjan gengur undir nafninu Alucard, og er hann vampíra sem notast við tvær byssur, Jackal og Hyde. Það er oft gefið í skyn í gegnum söguna að hann sé Dracula og kemur það endanlega fram í öðrum kafla í 8. bók. Alucard nefnir í 9. kafla að nafnið hans sé stafarugl, sem er satt: það er einfaldlega Dracula skrifað afturábak.

Það er nokkuð ósætti meðal aðdáenda hvernig nafn hans skuli ritað. Nafnið hans er skrifað アーカード í upphaflegu japönsku efni og er það lesið sem "ākādo", en vegna þess að japanir nota vanalega langt 'a' til að tákna 'r' (sjá "dokutā" sem er lesið "dok'uter" og er tekið úr enska orðinu "doctor") þá myndi "ākādo" vísa til enska orðsins "Arcard". Einnig er hægt að réttlæta það að "Alucard" sé notað útaf stafaruglinu á "Dracula", en "Alucard" væri vanalega lesið sem "arukādo" á japönsku. Stafsetningin „Arucard“ er líklega byggð á órétta nafninu "arukādo". Vegna þess að mismunandi hópar fólks gáfu út Hellsing "fansub" (þar sem aðdáendur þýða bækur eða myndir) áður en rétturinn til að gefa Hellsing út rann til einhvers utan Japans, hafa allar þrjár ritanirnar verið notaðar af aðdáendum. Eitt af aðal vandamálunum er það að japanskt tungumál gerir ekki greinarmun á 'r' og 'l' (sjá "london" og "rondon") og veldur þetta breytingum í þessu og öðrum nöfnum. 'Alucard' hinsvegar var notað sem viðurkennd stafsetning í þýðingu Hellsings (manga), á meðan viðurkennda stafsetningin í þýðingu Hellsing (anime) var 'Arucard'. Rétt stafsetning væri "Alucard" ef stafaruglið á að virka.

Aðalpersónur.

Alucard.

Aðal söguhetjan er vampíra. Alucard er öflugasta vopn og hermaður Hellsing stofnunarinnar og er notaður sem tromp hennar. Hann er ekki bara vampíra heldur er hann einnig ævaforn, og nær 'líf' hans aftur til miðalda, eða til um 1400. Hann býr yfir ofurmannlegum kröftum og er góð skytta. Ofurmannlegir kraftar hans leyfa honum að notast við byssur sem engar mannverur gætu ráðið við. Það hefur oft verið gefið til kynna að hann sé Drakúla og í 8. bók kom það loks fram að það er satt.

Integral Hellsing.

Yfirmaður Alucards og æðsta vald Hellsing stofnunarinnar. Hún hefur tengst Alucard alveg frá dauða föður síns þegar hún var 13 að aldri, þegar hún vakti hann frá svefni sínum í kjallara Hellsing setursins. Hún er ein af fáum manneskjum sem geta staðið upp á móti Alucard.